ກຸ່ມຕາລີບັນຈະແກ້ແຄ້ນ ການສັງຫານ ພົນລະເຮືອນ ອັຟການິສຖານ (ເບິ່ງສະໄລດ໌ກັບວີດີໂອ)
ກຸ່ມຕາລີບັນໃຫ້ຄໍາໝັ້ນສັນຍາ ທີ່ຈະທໍາການ ແກ້ແຄ້ນ ຕໍ່ຄວາມໂຫດຮ້າຍປ່າເຖື່ອນ ຂອງ ທະຫານອາເມຣິກາ ທີ່ຍິງສັງຫານພວກ ພົນລະເຮືອນອັຟການິສຖານນັ້ນ.
ກຸ່ມຕາລິບັນໄດ້ປະຕິຍານທີ່ຈະທໍາການແກ້ແຄ້ນ ຕໍ່ຄວາມໂຫດຮ້າຍປ່າເຖື່ອນຂອງອະ ເມຣິກາ ຫລັງຈາກນາຍສິບເອກທະຫານກອງທັບບົກ ສະຫະລັດຄົນນຶ່ງ ໄດ້ຍ່າງເຂົ້າ ໄປໃນບ້ານເຮືອນຂອງຊາວອັຟການິສ ຖານຈໍານວນນຶ່ງ ໃນເວລາທີ່ພວກຜູ້ຄົນເຫລົ່າ ນີ້ກໍາລັງນອນຫລັບຢູ່ໃນຕອນເຊົ້າມືດວັນອາທິດວານນີ້ ແລ້ວເປີດສາກຍິງປືນໃສ່ເຂົາເຈົ້າ ພວກເຄາະຮ້າຍຫລາຍຄົນແມ່ນແມ່ຍິງແລະເດັກນ້ອຍ ການບາດເຈັບລົ້ມຕາຍຂອງ ພວກພົນລະເຮືອນແມ່ນໄດ້ເປັນສາເຫດແຫ່ງຄວາມຂັດແຍ່ງກັນມາເປັນເວລາດົນນານ ລະຫວ່າງກຸງວໍຊິງຕັນແລະກຸງຄາບູລນັ້ນ ສະຖານທູດສະຫະລັດໄດ້ເຕືອນປະຊາຊົນອາເມຣິກັນໃນອັຟການິສຖານກ່ຽວກັບຄວາມ ເປັນໄປໄດ້ ທີ່ຈະມີການແກ້ແຄ້ນນັ້ນ ໃນວັນຈັນມື້ນີ້ ສະພາແຫ່ງຊາດອັຟການິສຖານກ່າວວ່າ ຕົນໝົດຄວາມອັດທົນແລ້ວນໍາ ການຂາດການກໍາກັບຄວບຄຸມພວກທະຫານຕ່າງປະເທດນັ້ນ ໂຄສົກປະຈໍາກອງກໍາລັງຮັກສາຄວາມສະຫງົບນາໆຊາດ ISAF ພົນຈັດຕະວາ Carsten Jacobson ກ່າວໃນວັນຈັນມືນີ້ວ່າ ເຫດການທີ່ເກີດຂຶ້ນໃໝ່ໆນີ້ ພາໃຫ້ມີຄວາມເປັນຫ່ວງ ກັງວົນຢ່າງຫລວງຫລາຍ ປະທານາທິບໍດີ Hamid Karzai ແຫ່ງອັຟການິສຖານໄດ້ທວງເອົາຄໍາອະທິບາຍກ່ຽວກັບ ການສັງຫານທີ່ວ່ານີ້ ຊຶ່ງທ່ານກ່າວວ່າ ເດັກນ້ອຍ 9 ຄົນແລະແມ່ຍິງ 3 ຄົນ ຮວມຢູ່ໃນ ພວກຄົນທີ່ຖືກສັງຫານນັ້ນ ແລະທ່ານກ່າວຕໍ່ໄປວ່າ ການໂຈມຕີດັ່ງກ່າວແມ່ນການສັງຫານ ໂດຍເຈດຕະນາພວກພົນລະເຮືອນທີ່ບໍ່ມີຄວາມຜິດຫຍັງ ແລະບໍ່ສາມາດທີ່ຈະຍົກໂທດໃຫ້ ໄດ້ ປະທານາທິບໍດີ ບາຣັກ ໂອບາມາ ໄດ້ໂທລະສັບໄປຫາຜູ້ນໍາອັຟການິສ ຖານເພື່ອສະແດງ ຄວາມໂສກເສົ້າສະຫລົດໃຈຂອງທ່ານ ຕໍ່ປະຊາຊົນອັຟການິສຖານ ແລະສະແດງຄວາມຕຶ່ນ ຕົກໃຈແລະໂສກເສົ້າເສຍໃຈ ຂອງທ່ານ ທ່ານໂອມາບາກ່າວວ່າ ທ່ານເຫັນພ້ອມກັບທ່ານ Leon Panetta ລັດຖະມົນຕີປ້ອງກັນປະເທດສະຫະລັດທີ່ຮຽກຮ້ອງໃຫ້ມີການສືບສວນ ສອບສວນຂຶ້ນຢ່າງໄວ ແລະນໍາເອົາຜູ້ໃດກໍຕາມທີ່ເປັນຄາດຕະກອນນັ້ນ ມາຮັບຜິດຊອບໃນ ເລື້ອງນີ້ ບັນດາເຈົ້າໜ້າທີ່ກຸ່ມເນໂຕ້ກ່າວວ່າ ຜູ້ຕ້ອງສົງໄສທີ່ມີການລະບຸໂຕວ່າ ແມ່ນສິບເອກກອງ ທັບບົກສະຫະລັດ ຈາກໜ່ວຍລົບໃນລັດວໍຊິງຕັນ ໄດ້ເຂົ້າມອບໂຕຕໍ່ເຈົ້າໜ້າທີ່ ໃນມື້ເຊົ້າ ວານນີ້ຫລັງຈາກຜູ້ກ່ຽວໄດ້ທໍາການເປີດສາກຍິງປືນໃສ່ຜູ້ຄົນຢ່າງບໍ່ເລືອກໜ້າ ໃນໝູ່ບ້ານ ແຫ່ງນຶ່ງໃກ້ໆກັບຖານທັບຂອງເນໂຕ້ນັ້ນ ພວກທີ່ເຫັນເຫດການເກີດຂຶ້ນຫລາຍຄົນກ່າວ ວ່າ ມີຄົນຮ່ວມໃນການໂຈມຕີຫລາຍຄົນ ແຕ່ເຈົ້າໜ້າທີ່ໄດ້ກ່າວຊື່ຜູ້ຕ້ອງສົງໄສພຽງຄົນດຽວ ເຫດການຍິງສັງຫານພົນລະເຮືອນໃນພາກໃຕ້ຂອງອັຟການິສຖານຄັ້ງນີ້ ມີທາງວ່າຈະສ້າງ ຄວາມເສຍຫາຍເພິ່ມຂຶ້ນໃຫ້ແກ່ສາຍພົວພັນທີ່ບາດໝາງກັນຢູ່ແລ້ວລະຫວ່າງອັຟການິສຖານ ແລະສະຫະລັດ ຫລັງຈາກໄດ້ມີການຈູດເຜົາພະຄໍາພີກູຣ່ານໃນເດືອນແລ້ວນີ້ ທີ່ຖານທັບ ສະຫະລັດແຫ່ງນຶ່ງໃນອັຟການິສຖານນັ້ນ ພວກກໍາລັງຂອງອັຟການິສຖານໄດ້ສັງຫານທະ ຫານສະຫະລັດ 6 ຄົນ ຫລັງຈາກການຈູດເຜົາປຶ້ນພະຄໍາພີສາສະໜາອິສລາມ ຂະນະທີ່ ເກີດການປະທ້ວງທີ່ເຮັດໃຫ້ຜູ້ຄົນເສຍຊີວິດໃນທົ່ວປະເທດ ການສໍາຫລວດຫາງສຽງປະຊາຊົນຂອງຕາໜ່າງຂ່າວ ABC ໜັງສືພິມWashington Post ກ່າວວ່າ 60 ເປີເຊັນຂອງຈໍານວນປະຊາຊົນ ສະຫະລັດເຊື່ອວ່າ ສົງຄາມໃນອັຟກາ ນິສຖານບໍ່ກຸ້ມຄ່າ ການສໍາຫລວດນັ້ນຍັງສະແດງໃຫ້ຮູ້ຕື່ມວ່າ ຄົນອາເມຣິກັນໃນຈໍານວນ 54 ເປີເຊັນຢາກໃຫ້ສະຫະລັດຖອນທະຫານອອກຈາກອັຟການິສຖານ ເຖິງແມ່ນກອງ ທັບອັຟການິສຖານຍັງບໍ່ທັນໄດ້ຮັບການເຝິກແອບພຽງພໍເພື່ອດໍາເນີນການຕໍ່ສູ້ສົງຄາມຕໍ່ ໄປກໍຕາມ ໃນພາກເໜືອຂອງອັຟການິສຖານ ນາຍົກລັດຖະມົນຕີ Angela Merkel ແຫ່ງເຢຍຣະມັນ ໄດ້ໄປຢ້ຽມຢາມ ໂດຍບໍ່ປະກາດໃຫ້ຮູ້ລ່ວງໜ້າ ພວກທະຫານເຢຍຣະມັນທີ່ຮັບໃຊ້ຢູ່ໃນໜ່ວຍ ກໍາລັງຮັກສາຄວາມປອດໄພພາຍໃຕ້ການນໍາພາຂອງກຸ່ມເນໂຕ້ໃນອັຟການິສຖານນັ້ນ ທ່ານນາງ Angela Merkel ເດີນທາງໄປຮອດເມືອງ Mazar e-Sharif ໃນວັນຈັນມື້ນີ້